ΓΡΑΠΤΗ ΕΡΩΤΗΣΗ E-2187/02

υποβολή: Antonios Trakatellis (PPE-DE) προς την Επιτροπή

(19 Ιουλίου 2002)

Θέμα: Δημιουργία Εθνικού Θαλάσσιου Πάρκου στην περιοχή της Κιμώλου

Σύμφωνα με επιστολή-διαμαρτυρία επιτροπής μόνιμων κατοίκων της νήσου της Κιμώλου,πάρχει μελέτη της οικολογικής οργάνωσης Μοm για δημιουργία εθνικού θαλάσσιου πάρκου, το οποίο θα δεσμεύει τη γη ολόκληρης της νήσου Πολυαίγου και της μισής Κιμώλου και τη θάλασσα 1 ναυτικό μίλι γύρω γύρω από τα νησιά αυτά. Δεδομένου ότι σύμφωνα με τους κατοίκους της περιοχής οι φώκιες και τα άλλα ζώα της περιοχής κάθε άλλο παρά κινδυνεύουν από τους ίδιους, καθώς επίσης και ότι με το πρόσχημα της περιβαλλοντικής και οικολογικής προστασίας, όπως παρατηρήθηκε και στην περιοχή της Ζακύνθου, δεσμεύονται και καταπατούνται περιοχές της χώρας και τίθενται περιοριστικά μέτρα σε θαλάσσιες ζώνες και παράκτιες περιοχές των νησιών.

Ερωτάται η Επιτροπή:

1. Προτίθεται να διερευνήσει την εν λόγωπόθεση-διαμαρτυρία και να ζητήσει στοιχεία σχετικά με τη χρησιμότητα και το απαραίτητο της δημιουργίας ενός τέτοιου θαλάσσιου πάρκου στην παραπάνω περιοχή·

2. Έχει γίνει ή πρόκειται να γίνει σχετική μελέτη, ώστε να προστατεύονται τα ζώα τα οποία διαβιούν σ' αυτή τη θαλάσσια περιοχή, χωρίς όμως να δεσμεύονται περιουσιακά στοιχεία των κατοίκων και εδαφικές εκτάσεις, από τις οποίες εξαρτάται η διαβίωσή τους·

3. Σκοπεύεται να διεξαχθεί έλεγχος ή έχει διεξαχθεί σε άλλες περιοχές, όπως για παράδειγμα στον κόλπο του Λαγανά στη Ζάκυνθο, ώστε οι περιορισμοί ενόψει προστασίας του περιβάλλοντος να μην επιβάλλονται αυθαίρετα και πραξικοπηματικά, αλλά να λαμβάνεταιπόψη η γνώμη των κατοίκων και κυρίως ναπάρχει διαφάνεια όσον αφορά τα χρηματικά ποσά που διατίθενται από την Ε.Ε. για τη δημιουργία τέτοιων πάρκων·

Απάντηση της κας Wallstrm εξ ονόματος της Επιτροπής

(4 Σεπτεμβρίου 2002)

Η ανάγκη δημιουργίας θαλασσίου πάρκου στην περιοχή Κιμώλου-Πολυαίγου στηρίχτηκε σε αρκετές επιστημονικές μελέτες σχετικά με τον πληθυσμό της μεσογειακής φώκιας Monachus monachus στην Ελλάδα. Κατά συνέπεια, το Υπουργείο Περιβάλλοντος συμπεριέλαβε την περιοχή στον κατάλογο των τόπων κοινοτικής σημασίας του Natura 2000. Η περιοχή παραμένει στον ελληνικό κατάλογο κατά την τελευταία τουποβολή στις 14 Μαΐου 2002.

Η Επιτροπή βοήθησε μέσω ενός έργου LIFE-Nature στην εκπόνηση Ειδικής Περιβαλλοντικής Μελέτης (Specific Environmental Study — SES) για την περιοχή, η οποία θα αποτελέσει τη βάση για τη διαχείριση της περιοχής και για τον χαρακτηρισμό της ως εθνικού θαλασσίου πάρκου. Το έργο ανελήφθη από την Ελληνική Εταιρεία Μελέτης και Προστασίας της Μεσογειακής Φώκιας (Mom) και συγχρηματοδοτήθηκε από την Επιτροπή, με τηνποστήριξη των ελληνικών αρχών, ως μέρος της ελληνικής εθνικής στρατηγικής για τη μεσογειακή φώκια. Η περαιτέρω παρακολούθηση του πληθυσμού της μεσογειακής φώκιας στην περιοχή Κιμώλου-Πολυαίγου πραγματοποιείται επί του παρόντος από την Mom μέσω ενός άλλου έργου LIFE-Nature. Η παρακολούθηση της φώκιας αναμένεται να προσθέσει γνώσεις σχετικά με τον πληθυσμό της στα δύο νησιά. Το έργο περιλαμβάνει επίσης δράσεις που αποσκοπούν στην ενίσχυση της ενημέρωσης του κοινού σχετικά με έναν από τους πλέον σημαντικούς τόπους ύπαρξης μεσογειακής φώκιας που βρίσκονται στην Ελλάδα. Εκτός από τα εν λόγω δύο έργα, δεν δόθηκε καμία άλλη κοινοτική χρηματοδοτική ενίσχυση για τη δημιουργία και τη λειτουργία του θαλασσίου πάρκου στις νήσους Κίμωλος-Πολύαιγος.

Η Ειδική Περιβαλλοντική Μελέτη (SES) εκπονήθηκε σύμφωνα με τις απαιτήσεις της ισχύουσας ελληνικής εθνικής νομοθεσίας (νόμος πλαίσιο για το περιβάλλον 1650/86) οι οποίες έχουν στόχο να εφαρμοστεί σε κάθε περιοχή το καταλληλότερο διαχειριστικό καθεστώς. Ειδικότερα, για την περιοχή Κιμώλου-Πολυαίγου, η δημιουργία του εθνικού θαλασσίου πάρκου προτάθηκε μετά από διαβουλεύσεις με τις εθνικές και τοπικές αρχές και εκπροσώπους πολιτών. Πρέπει να τονιστεί ότι ούτε το περιεχόμενο της SES και το ειδικό καθεστώς προστασίας του τόπου, ούτε οι συνεπακόλουθες διαδικασίες που είναι αναγκαίες για την έγκρισή του και για την εφαρμογή του δυνάμει της εθνικής νομοθεσίας αποτελούν θέμα κοινοτικής αρμοδιότητας. Εναπόκειται στο κράτος μέλος να αποφασίσει τον καλύτερο τρόπο προκειμένου να διασφαλίσει ότι το είδος κοινοτικού ενδιαφέροντος, όπως η μεσογειακή φώκια, καθώς και οι σχετικές περιοχές του Natura 2000 που την φιλοξενούν προστατεύονται επαρκώς.

Η Επιτροπή είναι ενήμερη για τη διαμαρτυρία των κατοίκων της Κιμώλου και για τη συγκρότηση επιτροπής κατά της δημιουργίας του εθνικού θαλασσίου πάρκου Κιμώλου-Πολυαίγου, δια επιστολών που η εν λόγω επιτροπή απέστειλε πέρυσι. Απαντώντας στις εν λόγω επιστολές, η Επιτροπήπεραμύνθηκε της ανάγκης ανάπτυξης διαλόγου και συνεργασίας μεταξύ όλων των τοπικών δυνάμεων (τόσο των κατοίκων και των αλιέων όσο και των Μη Κυβερνητικών Οργανισμών (ΜΚΟ) που δραστηριοποιούνται στις νήσους Κίμωλος-Πολύαιγος). Η Επιτροπή πιστεύει ότι ο διάλογος μπορεί να δημιουργήσει εποικοδομητικές σχέσεις που θα βοηθήσουν να ελαττωθεί η πίεση και η ίδια θα συνεπικουρήσει στην επίλυση οιασδήποτε διαμάχης. Σε πρόσφατη επιστολή της με αποδέκτες τους κατοίκους της Κιμώλου, προτάθηκε η έναρξη διαλόγου μεταξύ της επιτροπής κατά της δημιουργίας του θαλασσίου πάρκου, των ελληνικών αρχών και του περιβαλλοντικού Μη Κυβερνητικού Οργανισμού Mom, ούτως ώστε να καταστεί δυνατή η εξεύρεση λύσης σε ανεπίλυτα προβλήματα που αφορούν τις προτεινόμενες πρακτικές διαχείρισης.